<p>كيفاش فرقة بحال الاتحاد <u>البيضاوي:</u> الطاس <b>وصل</b> بيها <u>الحال</u> <b>حتى</b> ولات <i>كتحتافل</i> بالعودة <u>للدوزيام</u> ديفيزيون احتفال <i>ما</i> كيليقش بالفرقة</p>
<h2>الاحتفال كان خاصو يكون فالحي المحمدي كولو</h2>
<h3>كان خاصو <b>يديرو</b> الجمهور</h3>
<p>يديروه الناس ماشي يجيب الرئيس <b>الفارماصيان</b> الدقة المراكشية وعبيدات الرمى وحتى الخيل</p>
<h1>اش هاد <u>الشي</u></h1>
<p><u>الطاس</u> رجعات بعد فراغ كبير تجمعات فيه عوامل <b>كثيرة</b> <u>ولكن</u> <b>راه</b> فرقة مرتابطة <b>فالوعي</b> الجماعي لسكان الحي <u>المحمدي</u></p>
<p>هاد <u>الرئيس</u> <b>على</b> يمشي يجمع ناس الحي <u>على</u> فرقتهم</p>
<h2><u>يجمع</u> السكان على فرقتهم٬ <b>حقاش</b> <b>هاد</b> <u>الشي</u> هو المهم٬ مشى <i>كيقلب</i> على الشعا</h2>
<h1><i>على</i> تسويق صورتو هو ونسى تاريخ <u>هاد</u> الفرقة</h1>
<p>اييه مزيان يكون عبد <u>الرحمان</u> اليوسفي حاضر <i>للماتش</i> الاخير واخا <b>اليوسفي</b> ما عمرو <b>عطى</b> لهاد الفرقة اللي ساهم فوجودها٬ شي حاجة</p>
<p>ولكن <i>خاص</i> الناس دالحي اللي <u>عندهم</u> بصاح <u>غيرة</u> على ناديهم <b>يكونو</b> حاضرين</p>
<p>الطاس <b>تستاهل</b> اكثر من طموح رئيس كيشوف حدا <u>نيفو</u></p>
<p>اللي بان فاحتفال <b>بملعب</b> <i>الشهداء</i> <b>البارح</b> الاحد <u>مصطانع</u> <i>بزاف</i></p>
<p>احتفال <i>ما</i> كيشبه لا <u>تاريخ</u> لا صورة هاد <i>الفرقة</i> عند ناس الحي</p>